《题远上人休老庵》
宋代·刘弇

上人丛林秀，襟期支许越。往从湖山游，发轫无留辙。

转身浮云空，归兴飞鸟豁。故乡得青海，下瞰鲸灿窟。

结庐才蜗牛，胜践喧卑脱。丛残剪荆棘，泪敝栖楣埒。

兰苕纷被径，关锁昼不掣。由来大慷生，卓锡果清绝。

菅茅席三径，虚榻扫凉月。不持一钱居，未省香火歇。

鹤骨老亦轻，田衣故仍洁。高舂一饭过，野荈供嚼齧。

笑作疮剜肉，荐语畏饶舌。阳冈藷蔗稠，乳窦春泉冽。

行当揽俗驾，滞念论一吷。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。